CELEX: 52011XG0308(01)
Language: bg
Date: 2011-03-08 00:00:00
Title: Заключения на Съвета относно инвестиране в утрешния медицински персонал на Европа — Възможности за иновации и сътрудничество

8.3.2011   
            
            
               BG
            
            
               Официален вестник на Европейския съюз
            
            
               C 74/2
            
         Заключения на Съвета относно инвестиране в утрешния медицински персонал на Европа — Възможности за иновации и сътрудничество
   2011/C 74/02
   СЪВЕТЪТ НА ЕВРОПЕЙСКИЯ СЪЮЗ,
   
               1.
            
            
               ПРИПОМНЯ, че съгласно член 168 от Договора за функционирането на Европейския съюз, действията на Съюза имат за цел да допълват националните политики и са насочени към подобряването на общественото здраве; чрез действията на Съюза се поощрява и сътрудничеството между държавите-членки в областта на общественото здравеопазване, и ако е необходимо, се оказва подкрепа на техните действия, и те са съобразени изцяло с отговорностите на държавите-членки в организирането и предоставянето на здравни услуги и медицински грижи;
            
         
               2.
            
            
               ПРИПОМНЯ, че съгласно член 168 от Договора за функционирането на Европейския съюз държавите-членки, във връзка с Комисията, координират помежду си своите политики и програми;
            
         
               3.
            
            
               ПРИПОМНЯ заключенията на Съвета от 2 юни 2006 г. относно общите ценности и принципи в здравните системи на Европейския съюз, в които се посочва по-конкретно необходимостта от осигуряване на достъпност и предоставяне на висококачествено, безопасно и основано на факти медицинско обслужване;
            
         
               4.
            
            
               ПРИПОМНЯ Зелената книга на Комисията за работната сила в здравния сектор в Европа от 10 декември 2008 г. и Доклада за откритата консултация по Зелената книга за работната сила в здравния сектор в Европа от 15 декември 2009 г., на която бяха набелязани неотложните въпроси, свързани с настоящия и бъдещ недостиг на здравни работници, по-специално на лекари специалисти и медицински сестри;
            
         
               5.
            
            
               ПРИПОМНЯ съобщението на Комисията „Европа 2020 — Стратегия за интелигентен, устойчив и приобщаващ растеж“ от 3 март 2010 г., в което са определени седем водещи инициативи, включително „Програма за нови умения и работни места“, насочена към създаване на условия за модернизиране на пазарите на труда с оглед на повишаване на нивата на заетост и осигуряване на устойчивост на нашите социални модели, както и инициативата „Младеж в движение“;
            
         
               6.
            
            
               ПРИПОМНЯ Кодекса на практиките на СЗО, приет на Световната здравна асамблея от 21 май 2010 г., който служи като етична рамка за насочване на държавите-членки при наемането на здравни работници;
            
         
               7.
            
            
               ПРИВЕТСТВА конференцията на равнище министри на тема: „Инвестиране в утрешния медицински персонал на Европа: Възможности за иновации и сътрудничество“, проведена на 9 и 10 септември 2010 г. в Ла Юлп, на която бе подчертана необходимостта от разработване на подходящи инициативи, за да се инвестира в достатъчно на брой, мотивирани и добре квалифицирани професионалисти в здравеопазването, така че да се защитят надеждността и достъпността на здравните системи;
            
         
               8.
            
            
               ПОДЧЕРТАВА, че нарастващият брой на тежки и хронични заболявания, застаряването на населението и на медицинския персонал, променящите се потребности на пациентите и на здравните системи, нарастващата мобилност на пациентите и на професионалистите в здравеопазването, научният прогрес и появата на нови технологии изправят пред важни предизвикателства всички държави-членки и изискват новаторски подходи към медицинския персонал на бъдещето;
            
         
               9.
            
            
               ОТЧИТА взаимната зависимост на държавите-членки в областта на политиките за човешките ресурси в сектора на здравеопазването, по-специално по отношение на мобилността на професионалистите в здравеопазването;
            
         
               10.
            
            
               ПРИКАНВА държавите-членки:
               
                           —
                        
                        
                           да задълбочат сътрудничеството и обмена на добри практики, включително във връзка със събирането на висококачествени и съпоставими данни, да оказват по-добра подкрепа на разработката на бъдещите политики за медицинския персонал на държавите-членки, да допринасят за равния достъп до медицински грижи за всички, като се обърне особено внимание на прогнозирането на бъдещите потребности от медицински персонал и на ефективното планиране за медицинския персонал в рамките на Европейския съюз,
                        
                     
                           —
                        
                        
                           да повишават осведомеността за значението на атрактивната работна среда, работните условия и възможностите за професионално развитие за мотивиране на медицинския персонал и за гарантиране на качеството и безопасността на предоставяните услуги,
                        
                     
                           —
                        
                        
                           да стимулират обучението и образованието на медицинския персонал с оглед на допълнителното подобряване на качеството и сигурността на медицинските услуги и да разгледат начините за най-добро използване на инструментите на ЕС за финансирането им, без да се засяга бъдещата финансова рамка,
                        
                     
                           —
                        
                        
                           да се присъединят към Кодекса на практиките на СЗО при международно назначаване;
                        
                     
         
               11.
            
            
               ПРИКАНВА държавите-членки и Комисията:
               
                           —
                        
                        
                           да разработят план за действие, в който да се предвидят възможности за подкрепа на разработката на политики за медицинския персонал на държавите-членки, като се отчитат компетенциите на държавите-членки, по-специално в областта на оценяване на квалификационните профили, подобряването на методологиите за планиране, като се имат предвид набелязаните здравни потребности, непрекъснатото професионално развитие и стратегиите за наемане и задържане на работа, и да преодолеят основните предизвикателства пред медицинския персонал в рамките на Европейския съюз в средносрочна и дългосрочна перспектива,
                        
                     
                           —
                        
                        
                           да привлекат при разработването на този план за действие представители на пациентите и професионалисти в здравеопазването, както и други подходящи заинтересовани участници от здравния сектор,
                        
                     
                           —
                        
                        
                           при разработването на този план за действие да вземат предвид потенциалния принос на други области на политиката, по-специално образованието, пазара на труда, социалните въпроси и вътрешния пазар;
                        
                     
         
               12.
            
            
               ПРИКАНВА Комисията:
               
                           —
                        
                        
                           да насърчава сътрудничеството между държавите-членки и да оказва подкрепа за разработването на плана за действие до 2012 г.,
                        
                     
                           —
                        
                        
                           да включи обучението и образованието на медицинския персонал като приоритетна област и да разгледа начините за най-добро използване на инструментите на ЕС за финансирането им, без да се засяга бъдещата финансова рамка, съгласно водещите инициативи „Програма за нови умения и работни места“ и „Младеж в движение“ на стратегията „Европа 2020“,
                        
                     
                           —
                        
                        
                           да осигурят включването в работния план на Програмата за здравеопазване за 2011 г. на съвместно действие, което да предостави платформа за сътрудничество между държавите-членки по прогнозирането на потребностите от медицински персонал и планирането на медицинския персонал в тясно сътрудничество с Евростат, ОИСР и СЗО.